cyanic-selkie/wikianc huggingface dataset:
เส้นเมริเดียนที่ 121 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าทางใต้สู่ขั้วโลกใต้ โดยเส้นเมริเดียนที่ 121 องศาตะวันออกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลลัปเตฟ ! scope="row" | 🇷🇺 ! scope="row" | ! scope="row" style="background:#b0e0e6;" | ทะเลเหลือง ! scope="row" | ! scope="row" style="background:#b0e0e6;" | ทะเลเหลือง ! scope="row" style="background:#b0e0e6;" | ทะเลจีนตะวันออก ! scope="row" | ! scope="row" style="background:#b0e0e6;" | อ่าวหางโจว ! scope="row" | ! scope="row" style="background:#b0e0e6;" | ทะเลจีนตะวันออก ! scope="row" style="background:#b0e0e6;" | ช่องแคบไต้หวัน ! scope="row" | 🇹🇼 ! scope="row" style="background:#b0e0e6;" | มหาสมุทรแปซิฟิก ! scope="row" style="background:#b0e0e6;" | ทะเลจีนใต้ ! scope="row" | ! scope="row" style="background:#b0e0e6;" | เวอร์ดีไอซ์แลนด์แพสเซจ ! scope="row" | ! scope="row" style="background:#b0e0e6;" | ทะเลซูลู ! scope="row" | ! scope="row" style="background:#b0e0e6;" | ทะเลเซเลเบส ! scope="row" | 🇮🇩 ! scope="row" style="background:#b0e0e6;" | อ่าวโตมินิ ! scope="row" | 🇮🇩 ! scope="row" style="background:#b0e0e6;" | อ่าวโบนี ! scope="row" | 🇮🇩 ! scope="row" style="background:#b0e0e6;" | อ่าวโบนี ! scope="row" style="background:#b0e0e6;" | ทะเลบันดา ! scope="row" | 🇮🇩 ! scope="row" style="background:#b0e0e6;" | ทะเลโฟลเร็ซ ! scope="row" | 🇮🇩 ! scope="row" style="background:#b0e0e6;" | ทะเลซาวู ! scope="row" style="background:#b0e0e6;" | มหาสมุทรอินเดีย ! scope="row" | 🇦🇺 ! scope="row" style="background:#b0e0e6;" | มหาสมุทรอินเดีย ! scope="row" style="background:#b0e0e6;" | มหาสมุทรใต้ ! แอนตาร์กติกา
พระบาอาต
พระบาอาต หรือ พระบาอัฐ (เขมร: បាសាត) พระมหากษัตริย์แห่งจักรวรรดิเขมร ภายใต้การปกครองของสมเด็จพระรามาธิบดีที่ 1 แห่งอาณาจักรอยุธยา
พระบาอาต พงศาวดารเขมรในประชุมพงศาวดาร ภาคที่ ๑ ระบุว่าเป็นพระโอรสของพระบรมลำพงษ์ราชา พระมหากษัตริย์เขมรพระองค์ก่อน แต่พงศาวดารเขมร ฉบับนักองค์เองระบุแตกต่างออกไปว่าเป็นพระโอรสของสมเด็จพระรามาธิบดีที่ 1 แห่งอาณาจักรอยุธยา
หลังจากกองทัพอยุธยาซึ่งนำโดยสมเด็จพระบรมราชาธิราช (ขุนหลวงพะงั่ว) สามารถตีนครธม ราชธานีเขมรแตกแล้วสมเด็จพระบรมราชาธิราชจึงแต่งตั้งพระบาสาต พระราชโอรสของพระบรมลำพงษ์ราชาหรือสมเด็จพระรามาธิบดีที่ 1 ขึ้นเป็นพระมหากษัตริย์เขมร เมื่อ พ.ศ. 1895 โดยขึ้นต่ออาณาจักรอยุธยา
ถ้าพระบาอาต เป็นพระโอรสของสมเด็จพระรามาธิบดีที่ 1 จริงสามารถอธิบายการปกครองในลักษณะนี้ได้ว่า สมเด็จพระรามาธิบดีที่ 1 ทรงส่งพระโอรสของพระองค์ทั้ง 3 ไปปกครองจักรวรรดิเขมรแทนพระราชวงศ์เดิม ส่วนหนึ่งเพราะต้องการผนวกอำนาจการปกครองของเขมรให้มาอยู่ภายใต้อำนาจของอยุธยา โดยอาศัยฐานะรัฐเครือญาติ
วัดยางงาม (จังหวัดราชบุรี)
วัดยางงามสร้างเมื่อ พ.ศ. 2419 ตรงกับสมัยพระบาทสมเด็จพระจุลจอมเกล้าเจ้าอยู่หัว มีหลวงปู่แย้ม เป็นเจ้าอาวาสรูปแรก วัดได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2522
อาคารเสนาสนะที่สำคัญ ได้แก่ อุโบสถ กว้าง 14 เมตร ยาว 26 เมตร สร้างเมื่อ พ.ศ. 2507 เป็นอาคารคอนกรีตเสริมเหล็ก วิหารกว้าง 9 เมตร ยาว 24 เมตร เป็นอาคารคอนกรีตเสริมเหล็ก สร้างเมื่อ พ.ศ. 2540 ศาลาการเปรียญ กว้าง 15 เมตร ยาว 28 เมตร สร้างเมื่อ พ.ศ. 2534 เป็นอาคารครึ่งตึกครึ่งไม้ หอสวดมนต์ กว้าง 8 เมตร ยาว 14 เมตร สร้างเมื่อ พ.ศ. 2516 เป็นอาคารคอนกรีตเสริมเหล็ก กุฏิสงฆ์ จำนวน 1 หลัง เป็นอาคารครึ่งตึกครึ่งไม้ ศาลาอเนกประสงค์ กว้าง 23 เมตร ยาว 28 เมตร สร้างเมื่อ พ.ศ. 2528 เป็นอาคารครึ่งตึกครึ่งไม้ และศาลาบำเพ็ญกุศล จำนวน 1 หลัง สร้างด้วยไม้
ปูชนียวัตถุที่สำคัญ ได้แก่ พระประธานประจำอุโบสถ ปางมารวิชัย ขนาดหน้าตักกว้าง 100 นิ้ว พระพุทธรูปขนาดหน้าตักกว้าง 50 นิ้ว 1 องค์ นามว่า หลวงพ่อโต หรือ หลวงพ่อพระทศพลญาณ สันนิษฐานว่าจัดสร้างขึ้นมาในกรุงเทพมหานคร แล้วอัญเชิญมาประดิษฐานในปี พ.ศ. 2494 พระพุทธบาทจำลอง 1 องค์ รูปหล่อหลางปู่แย้ม 1 องค์ สร้างเมื่อ พ.ศ. 2522
คาซิริวิแมบ/อิมดีวิแมบ
การใช้ยาสองชนิดร่วมกันได้รับการอนุมัติเพื่อใช้ทางการแพทย์ในญี่ปุ่น ในสหราชอาณาจักร และในประเทศอื่น ๆ ภายใต้ชื่อทางการค้า Ronapreve
การทดลอง
ในการทดลองทางคลินิกของผู้ติดเชื้อโควิด-19 ยาคาซิริวิแมบและอิมดีวิแมบที่ให้พร้อมกัน แสดงผลให้เห็นว่าลดการเข้ารักษาในโรงพยาบาลด้วยอาการที่เกี่ยวข้องกับโควิด-19 หรือการเข้ารับการตรวจในห้องฉุกเฉิน ในผู้ที่มีความเสี่ยงสูงต่อการลุกลามของโรค ภายใน 28 วันหลังจากการรักษาเมื่อเทียบกับยาหลอก ความปลอดภัยและประสิทธิผลของการวิจัยการรักษานี้ ยังคงมีการประเมินผลอย่างต่อเนื่อง
ข้อมูลที่สนับสนุนการอนุญาตให้ใช้ในกรณีฉุกเฉิน (EUA) สำหรับคาซิริวิแมบและอิมดีวิแมบนั้น อิงจากการทดลองทางคลินิกแบบสุ่ม, อำพรางสองฝ่าย และควบคุมด้วยยาหลอกในผู้ใหญ่ 799 คนซึ่งไม่ได้เข้ารับการรักษาในโรงพยาบาลที่มีอาการของโควิด-19 เล็กน้อยถึงปานกลาง จากผู้เข้าร่วมเหล่านี้มี 266 คนได้รับคาซิริวิแมบและอิมดีวิแมบ 2,400 มิลลิกรัม ทางหลอดเลือดดำเพียงครั้งเดียว (ชนิดละ 1,200 มก.), มี 267 คนได้รับคาซิริวิแมบและอิมดีวิแมบ 8,000 มิลลิกรัม (ชนิดละ 4,000 มก.) และมี 266 คนได้รับยาหลอก ภายในสามวันหลังจากได้รับผลการทดสอบการติดเชื้อไวรัส SARS-CoV-2 เป็นบวก
จุดยุติหลักสำหรับการทดลองที่กำหนดไว้ล่วงหน้าคือการเปลี่ยนแปลงของค่าเฉลี่ยถ่วงน้ำหนักตามเวลาของปริมาณเชื้อไวรัสจากค่าพื้นฐาน การลดปริมาณไวรัสในผู้เข้าร่วมที่รักษาด้วยคาซิริวิแมบและอิมดีวิแมบนั้น มากกว่าในผู้เข้าร่วมที่ได้รับยาหลอกในวันที่เจ็ด อย่างไรก็ตาม หลักฐานที่สำคัญที่สุดที่แสดงว่าการใช้คาซิริวิแมบและอิมดีวิแมบร่วมกันอาจมีประสิทธิภาพมาจากจุดยุติทุติยภูมิที่กำหนดไว้ล่วงหน้าของการเข้ารับการตรวจทางการแพทย์ที่เกี่ยวข้องกับโควิด-19 โดยเฉพาะอย่างยิ่งการเข้ารับการรักษาในโรงพยาบาลและการเข้ารับการตรวจในห้องฉุกเฉินภายใน 28 วันหลังการรักษา สำหรับผู้เข้าร่วมที่มีความเสี่ยงสูงต่อการลุกลามของโรค ผู้เข้าร่วมที่ได้รับคาซิริวิแมบและอิมดีวิแมบ โดยเฉลี่ยการเข้ารับการรักษาในโรงพยาบาลและการเข้ารับการตรวจในห้องฉุกเฉิน 3% เทียบกับ 9% ในผู้เข้าร่วมที่ได้รับยาหลอก ผลกระทบต่อปริมาณไวรัส การลดการรักษาในโรงพยาบาล และการเข้ารับการตรวจในห้องฉุกเฉินมีความคล้ายคลึงกันในผู้เข้าร่วมที่ได้รับยาคาซิริวิแมบและอิมดีวิแมบอย่างใดอย่างหนึ่ง
กำลังมีการประเมิน REGEN-COV ตั้งแต่เดือนกันยายน พ.ศ. 2563 โดยเป็นส่วนหนึ่งของการทดลองรีคัฟเวอรี และในเดือนมิถุนายน พ.ศ. 2564 ได้มีการประกาศผลการวิจัยครั้งแรกพร้อมหลักฐานที่พิสูจน์ประสิทธิภาพของการรักษา
การนำมาใช้
REGEN-COV ผลิตขึ้นที่โรงงานของบริษัทรีเจนเนอรอน ในเมืองเรนส์ซเลียร์ รัฐนิวยอร์ก ในเดือนกันยายน พ.ศ. 2563 เพื่อเพิ่มกำลังการผลิตบริษัทเริ่มย้ายสายการผลิตที่มีอยู่ไปยังเมืองลิเมอริก ของไอร์แลนด์
รีเจนเนอรอน มีข้อตกลงกับบริษัทโรช (เจเนนเทค) เพื่อผลิตและทำการตลาด REGEN-COV นอกสหรัฐ
สังคมและวัฒนธรรม
เมื่อวันที่ 2 ตุลาคม พ.ศ. 2563 บริษัทรีเจนเนอรอน ประกาศว่าประธานาธิบดีโดนัลด์ ทรัมป์ แห่งสหรัฐในขณะนั้นได้รับ "ยา REGN-COV2 ขนาด 8 กรัมเพียงหนึ่งโดส" หลังจากมีผลทดสอบการติดเชื้อไวรัส SARS-CoV-2 เป็นบวก บริษัทจัดหายาให้เพื่อตอบสนองต่อคำขอ "การใช้อย่างการุณย์ (compassionate use)" (การอนุญาตให้ใช้ชั่วคราว) จากแพทย์ของประธานาธิบดี
ในเดือนสิงหาคม พ.ศ. 2564 เกรก แอบบอตต์ ผู้ว่าการรัฐเท็กซัสได้รับ REGEN-COV หลังจากมีผลตรวจสำหรับโควิด-19 เป็นบวก
เศรษฐกิจ
เมื่อวันที่ 12 มกราคม พ.ศ. 2564 รัฐบาลสหรัฐ ตกลงซื้อยา 1.25 ล้านโดสเป็นเงิน $2.625 พันล้านดอลลาร์ ในราคา $2,100 ดอลลาร์ต่อโดส ในวันที่ 14 กันยายน มีการซื้อยาอีก 1.4 ล้านโดสในราคาเดียวกัน รวมเป็นเงิน $2.94 พันล้านดอลลาร์
วันที่ 24 มกราคม พ.ศ. 2564 รัฐบาลเยอรมนีจัดซื้อยา 200,000 โดสเป็นเงิน €400 ล้านยูโร ในราคา €2,000 ยูโรต่อโดส
เมื่อวันที่ 25 พฤษภาคม พ.ศ. 2564 บริษัทโรช อินเดีย และบริษัทสิปลา (Cipla; सिप्ला) ประกาศว่ายาจะมีจำหน่ายในอินเดียในราคา ₹59,750 รูปีต่อโดส
วันที่ 24 กันยายน พ.ศ. 2564 องค์การอนามัยโลกได้เรียกร้องให้ผู้ผลิตและรัฐบาลต่าง ๆ จัดการกับต้นทุนที่สูงของยา และเรียกร้องให้มีการแบ่งปันเทคโนโลยีเพื่อทำให้เกิดการผลิตยาชีววัตถุคล้ายคลึงกัน องค์การอนามัยโลกยังกล่าวด้วยว่ายูนิเทด (Unitaid) กำลังเจรจากับบริษัทโรช เพื่อขอราคาที่ต่ำกว่าและการกระจายอย่างยุติธรรม โดยเฉพาะอย่างยิ่งในประเทศที่มีรายได้ต่ำและปานกลาง
โควิด-19
เมื่อวันที่ 21 พฤศจิกายน พ.ศ. 2563 องค์การอาหารและยาสหรัฐ (FDA) ได้ออกใบอนุญาตการใช้ในกรณีฉุกเฉิน (EUA) สำหรับยาคาซิริวิแมบและอิมดีวิแมบให้ใช้ร่วมกันสำหรับการรักษาโรคติดเชื้อไวรัสโคโรนาสายพันธุ์ใหม่ (โควิด-19) ที่มีอาการเล็กน้อยถึงปานกลางในผู้ที่มีอายุตั้งแต่ 12 ปีขึ้นไปที่มีน้ำหนักตัวอย่างน้อย 40 กิโลกรัม (88 ปอนด์) ที่มีผลบวกของการทดสอบการติดเชื้อไวรัส SARS-CoV-2 และสำหรับผู้ที่มีความเสี่ยงสูงที่จะเป็นโรคโควิด-19 ขั้นรุนแรง  ซึ่งรวมถึงผู้ที่มีอายุ 65 ปีขึ้นไปหรือผู้ที่มีอาการป่วยเรื้อรังบางอย่าง คาซิริวิแมบและอิมดีวิแมบ ต้องได้รับการหยดเข้าทางหลอดเลือดดำ (IV) ร่วมกัน
คาซิริวิแมบและอิมดีวิแมบ ไม่ได้รับอนุญาตให้ใช้สำหรับผู้ที่เข้ารับการรักษาในโรงพยาบาลเนื่องจากโควิด-19 หรือต้องการการบำบัดด้วยออกซิเจนเนื่องจากโควิด-19 ยังไม่ปรากฎประโยชน์ของยาคาซิริวิแมบและอิมดีวิแมบให้เห็นในผู้ที่เข้ารับการรักษาในโรงพยาบาลเนื่องจากโควิด-19 สารภูมิต้านทานโมโนโคลนเช่น คาซิริวิแมบ และอิมดีวิแมบ อาจสัมพันธ์กับผลลัพธ์ทางคลินิกที่แย่ลงเมื่อให้ยากับผู้ป่วยในโรงพยาบาลที่ติดเชื้อโควิด-19 ซึ่งต้องใช้ออกซิเจนอัตราการไหลสูงหรือการช่วยหายใจ ในเดือนมิถุนายน พ.ศ. 2564 EUA ได้รับการแก้ไขเพื่ออนุญาต "การใช้ผลิตภัณฑ์ที่ยังไม่ผ่านการรับรองของผลิตภัณฑ์ร่วม (co-formulated) REGEN-COV (คาซิริวิแมบและอิมดีวิแมบ) และ REGEN-COV (คาซิริวิแมบและอิมดีวิแมบ) ที่มีบรรจุภัณฑ์ร่วม (co-packaged) สำหรับใช้ร่วมกัน ในการรักษาโควิด-19 ที่มีอาการเล็กน้อยถึงปานกลางในผู้ที่มีอายุ 12 ปีขึ้นไปที่มีน้ำหนักอย่างน้อย 40 กิโลกรัม (88 ปอนด์) โดยมีผลบวกของการทดสอบไวรัส SARS-CoV-2 โดยตรง และผู้ที่มีความเสี่ยงสูงต่อ การลุกลามของโรคโควิด-19 ที่รุนแรง, การเข้ารักษาตัวในโรงพยาบาล หรือการเสียชีวิต"
วันที่ 1 กุมภาพันธ์ พ.ศ. 2564 คณะกรรมการผลิตภัณฑ์ยาเพื่อการใช้งานของมนุษย์ (CHMP) ขององค์การยาแห่งสหภาพยุโรป (EMA) ได้เริ่มทบทวนข้อมูลเกี่ยวกับแอนติบอดีสูตรผสม REGN‑COV2 (คาซิริวิแมบ/อิมดีวิแมบ) ซึ่งได้รับการพัฒนาร่วมกันโดยบริษัทรีเจนเนอรอน ฟาร์มาซูติคอลส์ และบริษัทฮอฟฟ์แมน-ลา โรช (F. Hoffman-La Roche) สำหรับการรักษาและป้องกันโรคโควิด‑19 ในเดือนกุมภาพันธ์ พ.ศ. 2564 CHMP ได้ข้อสรุปว่ายาสูตรผสมหรือที่เรียกว่า REGN-COV2 สามารถใช้สำหรับการรักษาโรคโควิด-19 ในผู้ป่วยที่ได้รับการยืนยันที่ไม่ต้องการออกซิเจนเสริม และผู้ที่มีความเสี่ยงสูงที่จะมีอาการรุนแรง
เมื่อวันที่ 5 พฤษภาคม พ.ศ. 2564 องค์การควบคุมมาตรฐานยากลาง (CDSCO) ของอินเดีย ได้อนุมัติการใช้ในกรณีฉุกเฉินได้ให้กับบริษัทโรช (เจเนนเทค) และบริษัทรีเจนเนอรอน สำหรับการใช้ยาสูตรค็อกเทล คาซิริวิแมบ/อิมดีวิแมบ ภายในประเทศ การประกาศดังกล่าวเกิดขึ้นหลังจากการเกิดคลื่นลูกที่สองของการระบาดทั่วของโควิด-19 ในประเทศอินเดีย บริษัทโรช อินเดียยังเป็นหุ้นส่วนกับบริษัทสิปลา (Cipla) ดังนั้นจึงอนุญาตให้บริษัทดังกล่าวทำการตลาดยาในประเทศได้
ในเดือนกรกฎาคม พ.ศ. 2564 องค์การอาหารและยาสหรัฐได้แก้ไขการอนุญาตการใช้ในกรณีฉุกเฉิน (EUA) สำหรับ REGEN-COV (คาซิริวิแมบและอิมดีวิแมบ, ใช้ร่วมกัน) โดยอนุญาตให้ใช้ REGEN-COV ในกรณีฉุกเฉินเพื่อป้องกันโรค (prophylaxis) หลังการสัมผัสสำหรับโรคโควิด-19
วันที่ 12 เมษายน พ.ศ. 2564 บริษัทโรช (เจเนนเทค) และบริษัทรีเจนเนอรอน ได้ประกาศว่าการทดลองทางคลินิกระยะที่ 3 ของ REGN-COV 2069 ได้บรรลุทั้งจุดยุติปฐมภูมิและทุติยภูมิ โดยลดความเสี่ยงของการติดเชื้อได้ 81% สำหรับผู้เข้าร่วมที่ไม่ติดเชื้อ และลดเวลาในการหายสำหรับผู้เข้าร่วมที่มีอาการของโรคลงเหลือ 1 สัปดาห์เทียบกับ 3 สัปดาห์ในกลุ่มยาหลอก
เมื่อวันที่ 16 มิถุนายน พ.ศ. 2564 รายงานเบื้องต้นของการทดลองรีคัฟเวอรีพบว่าอัตราการเสียชีวิตลดลงจาก 30% เป็น 24% ในผู้ป่วยที่ไม่ได้ผลิตแอนติบอดีเอง ซึ่งคิดเป็น 33% ของผู้เข้าร่วมทั้งหมด
ระบบการเดินเรือแม่น้ำอาร์คันซอแมกเคลลัน–เคอร์
ระบบการเดินเรือแม่น้ำอาร์คันซอแมกเคลลัน–เคอร์ (McClellan–Kerr Arkansas River Navigation System) คือทางน้ำ เป็นส่วนหนึ่งของระบบทางน้ำของท่าเรือทุลซาที่เมืองคาทูซา มีเส้นทางไปทางทิศตะวันออกเฉียงใต้ผ่านรัฐโอคลาโฮมาและรัฐอาร์คันซอ ลงสู่แม่น้ำมิสซิสซิปปี ชื่อของระบบเดินเรือตั้งชื่อตาม โรเบิร์ต เอส. เคอร์ และจอห์น แอล. แมกเคลลัน ที่เป็นผู้ผลักดันโครงการ โดยระบบเปิดอย่างเป็นทางการเมื่อวันที่ 5 มิถุนายน ค.ศ. 1971 โดยประธานาธิบดีริชาร์ด นิกสันมาเป็นประธานเปิด
ระบบทางน้ำประกอบด้วยช่วงลำน้ำของแม่น้ำอาร์คันซอและแม่น้ำเวอร์ดิกริส ไปจนถึงจุดบรรจบระหว่างแม่น้ำอาร์คันซอกับแม่น้ำมิสซิสซิปปี ในรัฐอาร์คันซอ ยาวรวม 45 ไมล์ (716 กม.)
บุคคลที่เสียชีวิตในปี พ.ศ. 2530
ด้านล่างนี้เป็นบุคคลที่เสียชีวิตในปี พ.ศ. 2530
ดิโอปราห์วินฟรีย์โชว์
ดิโอปราห์วินฟรีย์โชว์ (The Oprah Winfrey Show) หรือ ดิโอปราห์โชว์ หรือ โอปราห์ (The Oprah Show หรือ Oprah) เป็นรายการทอล์กโชว์ขายข่าวอเมริกัน สร้างและดำเนินรายการโดย โอปราห์ วินฟรีย์ ออกอากาศ 25 ฤดูกาล ก่อนที่จะจบลงใน ค.ศ. 2011 เป็นรายการทอล์กโชว์ที่มีเรตติ้งสูงสุดในประวัติศาสตร์โทรทัศน์อเมริกัน ออกอากาศทางช่องเอบีซี ยกเว้น KTRK-TV ในฮูสตัน และออกอากาศทดแทนในช่อง KHOU-TV (เช่นเดียวกับสถานีอื่นในการจัดจำหน่ายของ ซีบีเอสเทเลวิชันดิสทริบิวชัน ต่อจาก คิงเวิลด์)
รายการมีอิทธิพลอย่างสูงและมีหลายหัวข้อที่เกี่ยวข้องกับการตระหนักในวัฒนธรรมสมัยนิยมอเมริกัน ในช่วงแรกรายการได้รับอิทธิพลแนวทางจากรายการของฟิล โดนาฮิว ที่นำเสนอเรื่องอื้อฉาวของสังคม แต่ต่อมารายการได้ปรับเปลี่ยนสู่แนวคิดด้านบวก ประสบการณ์การยกระดับจิตใจ มีทั้งสมาคมหนังสือ การสัมภาษณ์ผู้มีชื่อเสียง การปรับปรุงตนเอง และกิจกรรมช่วยเหลือเพื่อนมนุษย์ รายการไม่ได้หาผลประโยชน์กำไรจากผลิตภัณฑ์แต่อย่างใด ทั้งนี้มีการตกลงกันกับผู้ค้าว่าสินค้าที่ได้รับการประชาสัมพันธ์ในรายการนั้น รายการจะไม่รับเงินจากการโฆษณา เช่นจากการประชาสัมพันธ์ในหนังสือในรายการ
ในปี ค.ศ. 2011 ถือเป็นรายการทอล์กโชว์ช่วงกลางวันที่ดำเนินรายการยาวนานที่สุดในสหรัฐอเมริกา ออกอากาศทั่วประเทศตั้งแต่วันที่ 8 กันยายน ค.ศ. 1986 เป็นเวลา 25 ฤดูกาล จำนวน 4,561 ตอน  ตอนสุดท้ายของรายการออกอากาศวันที่ 25 พฤษภาคม ค.ศ. 2011 โดยจะคงออกอากาศซ้ำโดยคัดตอนที่มีความน่าจดจำมาออกอากาศอีกประมาณ 70 ตอนจนถึงวันที่ 9 กันยายน ค.ศ. 2011
ฟีฟ่า 17
โดยเกมส์ FIFA 17 นั้น จะมีสิ่งที่เปลี่ยนแปลงหลายอย่าง ไม่ว่าจะเป็น การใช้เอนจิน Frostbite 3 แทน EA Ignite ซึ่งเป็นเกมแรกในตระกูล FIFA ที่ใช้เอนจินนี้ รวมถึงการเพิ่มโหมด The Journey ซึ่งเป็นโหมดเนื้อเรื่องที่ติดตามชีวิตของนักฟุตบอลดาวรุ่งชื่อว่า Alex Hunter นับว่าเป็นเกมภาคแรกของแฟรนไชส์ที่มีโหมดเนื้อเรื่อง
คิวโพลาสามเหลี่ยม
คิวโพลาสามเหลี่ยม (triangular cupola) หมายถึงคิวโพลา (cupola) ที่มีฐานด้านเล็กเป็นรูปสามเหลี่ยมด้านเท่า กล่าวคือประกอบด้วยหน้ารูปสามเหลี่ยมด้านเท่าเป็นฐานด้านหนึ่ง หน้ารูปหกเหลี่ยมด้านเท่ามุมเท่าเป็นฐานอีกด้านหนึ่ง และหน้าด้านข้างเป็นรูปสามเหลี่ยมด้านเท่าสลับกับรูปสี่เหลี่ยมจัตุรัส รูปทรงนี้มี 9 จุดยอด 15 ขอบ 8 หน้า และเป็นทรงตันจอห์นสันหมายเลข 3 (Johnson solid: J3) ซึ่งมีรูปร่างเหมือนคิวบอกทาฮีดรอน (cuboctahedron) ที่ผ่าครึ่ง
ประธานชั่วคราววุฒิสภาสหรัฐ
ถึงกระนั้นประธานวุฒิสภาชั่วคราวยังมีเอกสิทธิ์และอำนาจพอสมควร โดยเมื่อรองประธานาธิบดีสหรัฐไม่เข้าปฏิบัติหน้าที่ ประธานวุฒิสภาชั่วคราวถือเป็นผู้มีอำนาจเต็มในการประชุม ในทางปฏิบัติ รองประธานาธิบดีหรือประธานวุฒิสภาชั่วคราวมักจะไม่เป็นประธานในการประชุมเสมอไป แต่อาจหมุนเวียนให้วุฒิสมาชิกระดับอาวุโสของพรรคเสียงข้างมากได้เข้ามาทำหน้าที่บ้าง เพื่อสร้างประสบการณ์ในการปฏิบัติงาน
ตั้งแต่ ค.ศ. 1890 วุฒิสมาชิกระดับอาวุโสของพรรคเสียงข้างมากในวุฒิสภาสหรัฐ มักถูกรับเลือกให้เป็นประธานชั่วคราววุฒิสภาสหรัฐจนกระทั่งหมดวาระและมีการเลือกตั้งใหม่ โดยปฏิบัติสืบต่อกันมาอย่างต่อเนื่อง จนกระทั่ง ค.ศ. 1949 ตั้งแต่การตรารัฐบัญญัติลำดับการสืบทอดในการดำรงประธานาธิบดี ค.ศ. 1947 ประธานชั่วคราววุฒิสภา มีศักดิ์ในลำดับที่ 3 ของการสืบทอดตำแหน่ง คือ หลังจากรองประธานาธิบดีและประธานสภาผู้แทนราษฎร และก่อนหน้ารัฐมนตรีว่าการกระทรวงการต่างประเทศสหรัฐ ซึ่งจะเป็นไปโดยอัตโนมัติเฉพาะการดำรงตำแหน่งประธานาธิบดีเท่านั้น ส่วนตำแหน่งรองประธานาธิบดีจะว่างเว้นไว้ จนกระทั่งมีการแต่งตั้งใหม่ตามรัฐธรรมนูญสหรัฐมาตรา 25
ฟาโรห์บากา
ฟาโรห์บากา เป็นชื่อของฟาโรห์อียิปต์โบราณที่อาจปกครองในช่วงราชวงศ์ที่ 4 (ราชอาณาจักรยุคเก่า) ประมาณ 2570 ปีก่อนคริสต์ศักราช ถัดไปไม่มีอะไรเป็นที่รู้จักเกี่ยวกับผู้ปกครองนี้และบางคน เชื่อว่าพระองค์เป็นแค่ตำนาน
การครองราชย์
ระยะเวลาของการครองราชย์ของฟาโรห์บากายังเป็นปริศนา ขึ้นอยู่กับข้อพิพาทบางอย่างมาเนโทเชื่อว่าครองราชย์ของพระองค์ประมาณ 22 ปี ส่วนของ Eratosthenes เชื่อปกครองเป็นระยะเวลา 10 ปีและ บันทึกของตูริน กล่าวว่าพระองค์ปกครองเป็นเวลา 2 ปี นักธรณีวิทยาสมัยใหม่และนักประวัติศาสตร์เชื่อว่าจำนวนปีของมาเนโท และ Eratosthenes เป็นตัวเลขที่เกินจริงหรือตีความผิด ๆ พวกเขาให้เชื่อว่าฟาโรห์บากาครองราชย์งเป็นเวลา 2 ปี หรือแม้แต่น้อยกว่าหนึ่งปี
สุสาน
หลุมฝังศพของฟาโรห์ยังคงเป็นปริศนา แต่สันนิษฐานว่า พระองค์อาจถูกฝังอยู่ในพีระมิดเหนือของ Zawyet el'Aryan ยังไม่เสร็จ หลุมฝังศพนี้ยังไม่เสร็จหลังจากเสร็จสิ้นการวางรากฐานแล้วพบว่าพบโลงศพรูปวงรี สภาพหลุมฝังศพแสดงให้เห็นถึงการเสียชีวิตอย่างกะทันหันของกษัตริย์ซึ่งบังคับให้คนงานสุสานออกจากสุสานที่อยู่เบื้องหลัง หลุมฝังศพยังไม่เสร็จจะพอดีกับผู้ปกครองอายุสั้นเช่น ฟาโรห์บากา
อัลเบร์โต กัสโตร
อัลเบร์โต กัสโตร นักมวยสากลชาวโคลอมเบีย เกิดเมื่อ 20 เมษายน พ.ศ. 2506 สถิติการชก 33 ครั้ง ชนะ 27 (น็อก 20) เสมอ 1 แพ้ 5
การอ่าน
การอ่านเป็นกระบวนการรู้การถอดรหัสสัญลักษณ์ที่ซับซ้อนเพื่อสร้างหรือเอาความหมาย (ความเข้าใจซึ่งการอ่าน) การอ่านเป็นวิธีการได้มาซึ่งภาษา การสื่อสารและแบ่งปันสารสนเทศและความคิด เช่นเดียวกับทุกภาษา การอ่านเป็นอันตรกิริยาซับซ้อนระหว่างข้อความและผู้อ่านซึ่งเกิดขึ้นโดยความรู้ ประสบการณ์ เจตคติและชุมชนภาษาเดิมของผู้อ่านซึ่งวัฒนธรรมและสังคมกำหนด กระบวนการการอ่านต้องอาศัยการฝึกฝน การพัฒนาและการขัดเกลาอย่างต่อเนื่อง นอกเหนือจากนี้ การอ่านยังต้องการความคิดสร้างสรรค์และการวิเคราะห์วิจารณ์ (critical analysis)
ประวัติศาสตร์
การอ่านได้เกิดขึ้นบนโลกพร้อมกับการเขียน คือสหัสวรรษที่ 4 ก่อนคริสต์ศักราช ในอดีตคนทั่วไปไม่สามารถเสพข้อมูลจากการอ่านสิ่งตีพิมพ์เหมือนกับปัจจุบัน ก่อนสมัยการปฏิวัติอุตสาหกรรม มีไม่กี่คนเท่านั้นในแต่ละประเทศที่รู้หนังสือ และก่อนสมัยปัจจุบัน อารยธรรมที่โดยรวมมีอัตราส่วนการรู้หนังสือสูง ได้แก่ เอเธนส์ยุคคลาสสิกและรัฐเคาะลีฟะฮ์
นักวิชาการสันนิษฐานว่าคนโบราณทั่วไปมักอ่านข้อความด้วยการอ่านออกเสียง (ละติน: clare legere) และการอ่านในใจ (legere tacite หรือ legere sibi) ถือเป็นเรื่องผิดธรรมดา ในอัตชีวประวัติจากศตวรรษที่ 4 ชื่อ คำสารภาพ (ละติน: Confessions) ของนักบุญออกัสติน นักบุญออกัสตินได้กล่าวถึงการอ่านหนังสือแบบเงียบ ๆ ของนักบุญแอมโบรสซึ่งเขามองว่าเป็นนิสัยที่ประหลาด
ในยุคเรืองปัญญา อภิชนมักส่งเสริมการอ่านแบบอกัมมันต์ ไม่ใช่แบบสร้างสรรค์ โดยเชื่อว่า การอ่านไม่มีกฎเกณฑ์ที่เป็นรูปธรรม แต่สามารถทำให้ผู้อ่านหลบหนีไปสร้างผลงานของตนเองได้โดยอาศัยอันตรวินิจ ซึ่งเป็นการส่งเสริมการสำรวจข้อความต่าง ๆ อย่างลึกซึ้งขณะที่ตีความข้อความนั้นอยู่ นักคิดบางคนในยุคนั้นยังเชื่ออีกว่าการสร้างผลงานเขียนแสดงให้เห็นถึงการมีส่วนร่วมในสังคมแบบกัมมันต์และสร้างสรรค์ และเชื่อว่าการเสพผลงานเขียนของผู้อื่นเป็นเพียงแต่การรับรู้สิ่งประดิษฐ์ของผู้อื่นเท่านั้น และในยุคนั้น การเขียนถือว่ามีค่าในสังคมมากกว่าการอ่าน โดยถือว่าผู้อ่านสมัยนั้นเป็นประชาชนที่ไม่มีบทบาทในสังคมเพราะไม่ได้สร้างผลงานใด ๆ มิเชลเดอแซกโต นักวิชาการและสมาชิกคณะเยซูอิตชาวฝรั่งเศส ได้ให้เหตุผลว่าอภิชนในยุคเรืองปัญญาเป็นผู้ที่ทำให้ความเชื่อแบบนี้เกิดขึ้นในสังคม แต่มิเชลเดอแซกโตเองเชื่อว่าการอ่านต้องอาศัยการผจญภัยไปสู่ดินแดนของผู้เขียน แต่ต้องอาศัยการขจัดสิ่งจำเพาะที่ผู้อ่านประสงค์ มุมมองนี้ถือว่าการเขียนเป็นศิลปะที่เหนือกว่าการอ่านภายใต้เงื่อนไขบังคับของระบบการเรียงลำดับชนชั้นในยุคนั้น
ในระยะสั้นของศตวรรษที่ 18 ชาวยุโรปถือว่าการอ่านหนังสือบนเตียงเป็นการเสี่ยงอันตรายและผิดศีลธรรม ทัศนคติแบบนี้เกิดขึ้นเมื่อการอ่านออกเสียงเริ่มไม่ได้เป็นกิจกรรมร่วมเพราะคนนิยมเริ่มอ่านหนังสือแบบเงียบ ๆ และตามลำพัง ซึ่งเป็นการกระทำที่เกิดขึ้นพร้อมกับการที่คนเริ่มไม่ได้นอนร่วมห้องกันหลายคนเพราะการนอนแยกห้องเริ่มแพร่หลายขึ้น สิ่งแปลกใหม่เหล่านี้ทำให้ชาวยุโรปคิดว่าการอ่านบนเตียงจะทำให้เกิดไฟไหม้ขึ้น โดยจะเริ่มจากเทียนที่วางไว้ข้างเตียง อย่างไรก็ตาม นักวิจารณ์ปัจจุบันคาดว่าความกลัวเช่นนี้ อาจเกิดขึ้นจากความเชื่อที่ว่า การอ่านหนังสือแบบเดี่ยว ๆ โดยเฉพาะโดยผู้หญิง เป็นการหลีกเลี่ยงภาระทางครอบครัวและสังคม และเป็นการละเมิดกฎหมายทางศีลธรรมอันเกิดขึ้นจากการท่องโลกในจินตนาการต่าง ๆ จากหนังสือ
เจ้าหญิงปีศาจ
เจ้าหญิงปีศาจ (Princess Resurrection หรือ Monster Princess) เป็นการ์ตูนญี่ปุ่นและแอนิเมชันผลงานของ "ยาสุโนริ มิตสุนากะ" หนังสือการ์ตูนฉบับภาษาญี่ปุ่นตีพิมพ์โดยสำนักพิมพ์โคดันชะ จัดจำหน่ายครั้งแรกเมื่อเดือนกรกฎาคม ปี พ.ศ. 2548 ลิขสิทธิ์ในประเทศไทยเป็นของ "บงกช พับลิชชิ่ง"
สำหรับฉบับแอนิเมชันจัดทำโดย "แมดเฮาส์" โดยจัดทำทั้งหมด 26 ตอน (24 ตอนปกติ กับ 2 ตอนพิเศษ) ออกฉายครั้งแรกเมื่อวันที่ 13 เมษายน พ.ศ. 2550 ทางสถานีโทรทัศน์ทีบีเอสทีวี (TBS), BS-i, CBC และ KBS Kyoto ฉบับโอวีเอจัดทำโดย "ทาสึโนโกะ โปรดักชั่น" (Tatsunoko Production) จัดจำหน่ายเมื่อวันที่ 9 ธันวาคม ปี พ.ศ. 2553
เนื้อเรื่อง
สำหรับฉบับแอนิเมชันที่ฉายทางสถานีโทรทัศน์ทำออกมาค่อนข้างต่างจากฉบับหนังสือการ์ตูน โดยฉบับหนังสือการ์ตูนเล่าการตายครั้งแรกของฮิโระ ว่าเขาตายเพราะฟรานเด้ไปลากรถเข็นกลางถนน เป็นสาเหตุให้รถที่ขับมาต้องหลบและไปชนฮิโระเข้า ส่วนฉบับแอนิเมชันกลับเล่าว่าฮิโระตายเพราะเอาตัวเองไปรับคานเหล็กที่หล่นลงมาแทนฮิเมะ
แนวภาพยนตร์
แนวภาพยนตร์ ในทางทฤษฎีภาพยนตร์ ภาพยนตร์ถูกจัดแบ่งออกเป็นแนว ๆ โดยแนวภาพยนตร์หนึ่งแนวมีความหมายถึงภาพยนตร์ที่สร้างขึ้นมาจากองค์ประกอบของเรื่องราวที่คล้าย ๆ กัน
การจัดประเภทของแนวภาพยนตร์
แนวภาพยนตร์มักถูกแบ่งออกเป็นกลุ่ม ๆ ตามส่วนประกอบของภาพยนตรหลักๆ สามอย่าง ได้แก่ ฉาก, อารมณ์, และรูปแบบ ฉากหมายถึงสถานที่และสิ่งแวดล้อมที่เรื่องราวในภาพยนตร์ดำเนินไป อารมณ์หมายถึงความรู้สึกที่ผู้ชมได้รับตลอดการชมภาพยนตร์ และรูปแบบหมายความกว้างๆ ถึงอุปกรณ์ที่ใช้ถ่ายทำและวิธีการเล่าเรื่อง
ทะเลสาบฮุฟสกุล
ทะเลสาบฮุฟสกุลมีความลึกประมาณ 238 เมตร ตั้งอยู่สูงจากระดับน้ำทะเล 1,645 เมตร ยาวจากเหนือถึงใต้ 125 กม. เป็นทะเลสาบน้ำจืดที่ใหญ่และลึกที่สุดในมองโกเลีย และใหญ่เป็นอันดับ 2 ของภูมิภาค รองจากทะเลสาบไบคาลของรัสเซีย น้ำในทะเลสาบเกิดจากการไหลมารวมกันของแม่น้ำสายเล็กๆ หลาย 10 สาย แต่มีทางระบายออกอยู่เพียงทางเดียว คือแม่น้ำเอกินซึ่งอยู่ที่ใต้สุดของทะเลสาบ ทะเลสาบนี้มีปลาอาศัยอยู่ 9 สายพันธุ์ หนึ่งในนั้นไม่พบในที่อื่นๆ ของโลก
หินหนืด
หินหนืด (magma) เป็นสารเหลวที่อยู่ลึกลงไปภายใต้เปลือกโลก มีความหนืดหรือข้นมากกว่าปกติ เคลื่อนตัวได้ในวงจำกัด มีส่วนผสมของแข็ง ของเหลว หรือแก๊สรวมอยู่ด้วย มีอุณหภูมิที่สูงมาก เมื่อแทรกดันหรือพุ่งขึ้นจากผิวโลก จะเย็นตัวลงกลายเป็นหินแข็ง เรียกว่า หินอัคนี
หินหนืดมีอุณหภูมิอยู่ในช่วง 650–1,200 องศาเซลเซียส ถูกอัดอยู่ภายใต้แรงดันสูง บางครั้งถูกดันขึ้นมาผ่านปล่องภูเขาไฟเป็นหินหลอมเหลว (lava) ผลลัพธ์จากการระเบิดของภูเขาไฟ มักจะได้ของเหลว ผลึก และแก๊ส ที่ไม่เคยผุดขึ้นจากเปลือกโลกมาก่อน หินหนืดจะสะสมตัวอยู่ในช่องภายใต้เปลือกโลก โดยมีองค์ประกอบต่าง ๆ กันเล็กน้อยในพื้นที่ต่าง ๆ
การเกิดหินหนืด
การเกิดหินหนืดนั้น บางส่วนของโลกจะต้องมีความร้อนพอที่จะละลายหินได้ ในสภาวะปกติจะไม่มีความร้อนที่สูงพอจะละลายหินได้ เว้นแต่บริเวณแกนโลกด้านนอก ดังนั้นหินหนืดจึงเกิดในสภาพพิเศษเท่านั้น และต้องมีแรงดันที่เพิ่มขึ้น ทำให้อุณหภูมิในการหลอมละลายเปลี่ยนไปด้วย
อภัยมณี ซาก้า
อภัยมณี ซาก้า เป็นการ์ตูนไทยแนวผจญภัยผสมแฟนตาซี โครงเรื่องหลักเอามาจากวรรณคดีไทยเรื่องพระอภัยมณีของสุนทรภู่ แต่ได้ถูกแต่งเพิ่มเติมตามจินตนาการของผู้วาดเข้าไป เช่น มอนสเตอร์, ปีศาจ ได้ตีพิมพ์เป็นตอนลงในนิตยสารบูม ภายใต้ลิขสิทธิ์ในประเทศไทยเป็นของสำนักพิมพ์เนชั่นเอ็ดดูเทนเมนท์ นอกจากนี้การ์ตูน อภัยมณีซาก้า ยังเป็นการ์ตูนไทยเรื่องแรกที่ได้จำหน่ายยังต่างประเทศอีกด้วย โดย อภัยมณี ซาก้า ได้รับการจัดพิมพ์ในภาษาฝรั่งเศส และยังมีการเตรียมจัดสร้างในรูปแบบแอนิเมชัน และวิดีโอเกมในเวลาต่อมา
ภาคนครรัตนา
ณ นครรัตนา มีเจ้าชายรัชทายาทสององค์ คือ เจ้าชายอภัยมณี รัชทายาทอันดับหนึ่ง อายุ 17 ปี และเจ้าชายศรีสุวรรณ รัชทายาทอันดับสองผู้เป็นน้องชาย อายุ 16 ปี เจ้าชายอภัยมณีรักอิสระ มีความฝันอยากจะท่องเที่ยวไปในโลกกว้าง ส่วนเจ้าชายศรีสุวรรณ เป็นผู้คลั่งไคล้ในวิชากระบอง
เจ้าชายทั้งสองก็ออกเดินทางไปศึกษาตามคำสั่งโดยไม่เอะใจ เมื่อครบกำหนดสองปี ก็เดินทางกลับมายังนครรัตนาอีกครั้ง เพื่อจะพบว่านครรัตนาใกล้พินาศแล้ว เพราะโดนทหารต่างชาติกองทัพของ Gem sorcerer โจมตี เจ้าชายทั้งสองได้พบกับทหารรับจ้างที่พระราชาบิดาของพวกตนจ้างวานมา (พระราชาสวรรคตไปแล้ว) เจ้าชายศรีสุวรรณผู้มีวิชาต่อสู้ได้ร่วมมือกันต่อสู้ขับไล่พวกทหารต่างชาติออกจากนครไป พระอภัยมณีที่สู้ไม่เป็นเลยอยู่ให้กำลังใจอยู่กลางวง
การสร้าง
อภัยมณี ซาก้า เป็นการ์ตูนไทยที่เขียนขึ้นใหม่โดยนำเค้าโครงเรื่องจากวรรณคดีของสุนทรภู่ โดยมีโครงเรื่องหลักตามต้นยฉบับเดิม และมีการเพิ่มตัวละครกับเนื้อเรื่องใหม่ ซึ่งสร้างความตื่นเต้นเป็นอย่างมาก รวมทั้งมีการนำเสนอตัวละครที่สำคัญ และตัวละครรองเข้ามาประชัญฝีมือกัน ซึ่งนักวิจารณ์ได้ชมเชยถึงทีมสร้างในการสร้างสรรค์ผลงานชุดนี้ขึ้นมา
การตอบรับ
อภัยมณี ซาก้า เป็นการ์ตูนไทยที่ได้รับการจัดพิมพ์ต่อเนื่องมากว่า 20 ปี รวมถึงเป็นเรื่องราวมีผู้ติดตามเป็นจำนวนมากเรื่องหนึ่ง ตลอดจนได้รับการวิจารณ์ว่าเป็นการ์ตูนที่มีลายเส้นสวยงาม โดยเป็นลายเส้นแบบการ์ตูนไทยดั้งเดิม รวมกับลายเส้นแบบการ์ตูนอเมริกันฮีโร่และการ์ตูนญี่ปุ่น การ์ตูนชุดนี้ยังได้รับการกล่าวว่ามีการนำเสนอให้เห็นภาพได้ชัดกว่าวรรณคดีฉบับดั้งเดิม
หมู่เกาะบันดา
หมู่เกาะบันดา (Kepulauan Banda) เป็นกลุ่มเกาะภูเขาไฟสิบเกาะเล็กในทะเลบันดาที่ตั้งอยู่ราว 140 กิโลเมตรทางตอนใต้ของเกาะเซรัมและราว 2,000 กิโลเมตรทางของเกาะชวา และเป็นส่วนหนึ่งของหมู่เกาะโมลุกกะของอินโดนีเซีย เมืองหลักและศูนย์บริหารของหมู่เกาะอยู่ที่บันดาไนราที่ตั้งอยู่บนเกาะชื่อเดียวกัน หมู่เกาะบันดาผุดขึ้นจากมหาสมุทรที่ลึกราว 4–6 กิโลเมตรและมีเนื้อที่ราว 180 ตารางกิโลเมตร มีประชากรทั้งสิ้น 18,544 คนตามสำมะโน ค.ศ. 2010 และ 20,924 คนตามสำมะโน ค.ศ. 2020 บันดาเป็นแหล่งผลิตผลิตผลจากต้นจันทน์เทศแหล่งเดียวในโลกมาจนกระทั่งกลางคริสต์ศตวรรษที่ 19 นอกจะมีชื่อเสียงในการเป็นแหล่งผลิตเครื่องเทศแล้วก็ยังเป็นที่นิยมของนักดำน้ำตื้นและนักดำนำลึกด้วย
หลุยส์ ซีโต้ เอสปิโนซา
หลุยส์ ซีโต้ เอสปิโนซา นักมวยสากลชาวฟิลิปปินส์ เกิดเมื่อ 26 มิถุนายน พ.ศ. 2510 สถิติการชก 60 ครั้ง ชนะ 47 (น็อค 26) แพ้ 13
ประวัติ
เอสปีโนซ่าขึ้นชกมวยสากลอาชีพครั้งแรกเมื่อ 25 พฤษภาคม พ.ศ. 2527 ชนะคะแนน วลาดิเมอร์ ราฟฟั ที่ฟิลิปปินส์ จากนั้น ขึ้นชกชนะเป็นส่วนใหญ่ เคยชกชนะคะแนน อาลี บลังกาเมื่อ พ.ศ. 2529 ชนะน็อครูเบน เดอ ลาครูซ ยก 9 และชนะคะแนน ดาดอย แอนดูจาร์ เมื่อ พ.ศ. 2530 ต่อมา ได้ชิงแชมป์เงารุ่นแบนตัมเวท WBC เมื่อ 14 มีนาคม พ.ศ. 2531 แพ้น็อค ฮวน โฮเซ เอสตราดา ยก 10 ไม่ได้แชมป์ ต่อมา เอสปีโนซ่าได้ครองแชมป์มลรัฐแคลิฟอร์เนียในรุ่นแบนตัมเวท และได้ชิงแชมป์โลกรุ่นแบนตัมเวท WBA เมื่อ 18 ตุลาคม พ.ศ. 2532 ปรากฏว่าแชมป์โลกคือเขาค้อ แกอล็คซี่ ล้มหมดสติในยกที่ 1 ทำให้เอสปีโนซาเป็นฝ่ายชนะน็อค และได้แชมป์โลกมาครอง เขาป้องกันแชมป์ได้ 2 ครั้ง ก่อนจะเสียแชมป์ไปเมื่อ 19 ตุลาคม พ.ศ. 2534 แพ้น็อค อิสราเอล คอนเทรรัส ยก 5 ที่ ฟิลิปินส์
หลังจากเสียแชมป์โลก เอสปีโนซ่า เลื่อนขึ้นมาชกในรุ่นเฟเธอร์เวทและชกชนะรวด รวมทั้งชนะน็อค ถนอมจิต เกียรติเกรียงไกร ยก 1 ที่ ฟิลิปปินส์ เมื่อ พ.ศ. 2535 ต่อมา เอสปีโนซาได้ชิงแชมป์ WBC Mundo Hispano รุ่นเฟเธอร์เวทที่ว่างเมื่อ 20 กุมภาพันธ์ พ.ศ. 2536 ชนะคะแนน ราอูล มาร์ติเนซ โมรา ได้แชมป์มาครอง จากนั้นขึ้นชิงแชมป์เงารุ่นเฟเธอร์เวท WBC เมื่อ 13 สิงหาคม พ.ศ. 2536 แต่เป็นฝ่ายแพ้น็อค อะเลฮานโดร กอนซาเลซ ยก 2 ที่ เม็กซิโก ไม่ได้แชมป์ และเคยชนะน็อค สิงห์หนุ่ม ชูวัฒนะ ยก 8 ที่ ญี่ปุ่นเมื่อ พ.ศ. 2538 ด้วย เอสปีโนซาได้ครองแชมป์โลกอีกครั้งเมื่อ 11 ธันวาคม พ.ศ. 2538 ชนะคะแนน มานูเอล เมดินา ที่ ญี่ปุ่น จากนั้น ป้องกันแชมป์โลกไว้ได้ถึง 7 ครั้ง ซึ่งการชกป้องกันแชมป์ครั้งที่ 2 ของเอสปีโนซ่ากับเซซาร์ โซโต้ เมื่อ 6 กรกฎาคม พ.ศ. 2539 ได้รับการบันทึกว่าเป็นการชกมวยชิงแชมป์โลกที่มียอดคนดูมากที่สุดในโลก โดยประมาณคนดูนับแสนคน เอสปีโนซาเสียแชมป์ไปเมื่อ 15 พฤษภาคม พ.ศ. 2542 แพ้คะแนน เซซาร์ โซโต ที่ สหรัฐ
ในปีต่อมา เอสปีโนซาได้ชิงแชมป์โลกรุ่นเดิมที่ว่างอีก เมื่อ 14 เมษายน พ.ศ. 2543 แต่เป็นฝ่านแพ้คะแนนโดยเทคนิค กูตี เอสปาดาส จูเนียร์ ที่ เม็กซิโก ไม่ได้แชมป์ จากนั้น เอสปีโนซายังคงขึ้นชกอย่างต่อเนื่อง มีทั้งแพ้และชนะ แต่ไม่ได้ชิงแชมป์โลกอีก เขาได้ชิงแชมป์ WBC Mundo Hispano รุ่นเฟเธอร์เวทที่ว่างเมื่อ 9 กรกฎาคม พ.ศ. 2547 ก็เป็นฝ่ายแพ้น็อค คาร์ลอส นาวาร์โร ยก 7 จากนั้น เอสปีโนซาขึ้นชกอีกเพียงครั้งเดียวเมื่อ 18 กุมภาพันธ์ พ.ศ. 2548 แพ้น็อค คาร์ลอส นาวาร์โรอีกครั้งในยกที่ 3 จากนั้น เอสปีโนซาก็แขวนนวมไป
อ้างอิง
สถิติการชก boxrec.com
พีจีเอ็ม
พีจีเอ็ม เร็คคอร์ด (PGM RECORD) เป็นบริษัทค่ายเพลงไทยชื่อดังในอดีต ก่อตั้งขึ้นเมื่อประมาณปี พ.ศ. 2530 โดยคุณชัยรัตน์ ตั้งนิรันดร โดยเป็นบริษัทที่ทำธุรกิจเพลงไทยแบบครบวงจร ตั้งแต่การผลิต การทำโปรโมชั่น การจัดจำหน่าย และการผลิตรายการโทรทัศน์
ประวัติ
ผลงานเพลงในยุคเริ่มต้นของพีจีเอ็ม มักเป็นการนำเอาผลงานเพลงดังในอดีตมาทำดนตรีและขับร้องใหม่ โดยผลงานที่สร้างชื่อเสียงให้กับบริษัทอย่างมากจนเป็นภาพจำติดตา คือ ผลงานเพลงดังอมตะจากเสียงร้องของ หยาด นภาลัย ซึ่งเมื่อเทปชุดใดวางตลาด เมื่อนั้นจะได้ฟังเสียงร้องพร้อมกับชมมิวสิกวิดีโอที่แสดงโดย สมมาตร ไพรหิรัญ ต่อมาได้รับผลิตผลงานเพลงของศิลปินนักร้องอีกมากมาย หลากหลายแนว อาทิ วิสา คัญทัพ ชรัส เฟื่องอารมย์ ภูสมิง หน่อสวรรค์  สุนทรี เวชานนท์ ยอดรัก สลักใจ สุรชัย สมบัติเจริญ เพลิน​ พรหมแดน จ่าหรีด อุดร รวมถึง ร็อคสะเด็ด (พี สะเดิด) และ ศิริพร อำไพพงษ์ เจ้าของเสียงร้องเพลง "โบว์รักสีดำ" อันลือลั่นจากค่ายนี้
ดราม่า
มีข่าวนึงที่ทางบริษัทไม่เคยตอบโต้ ซึ่งข่าวนี้ผ่านมา 10 กว่าปีแล้ว คือ ข่าวหยาด นภาลัย ซึ่งทางบริษัทได้ออกมาตอบโต้ โดยมีเนื้อข่าว ดังนี้ ขอถามกลับถึงคุณหยาด นภาลัย (เสียชีวิต) และบุคคลที่เกี่ยวข้องที่ให้ข่าวเท็จ ว่าคุณโง่ถึงขนาดนั้นหรอ อยู่กับทางบริษัทมา 5-6 ปี ทำเพลงมามากกว่า 400 เพลง ทำไมคุณถึงความรู้สึกช้าจัง เวลาเหล้าเข้าปากพูดขาวเป็นดำ ดำเป็นขาว(ความเท็จ) โดยความจริงแล้วบริษัทจ่ายค่าร้องหยาดชุดละ (12 เพลง) 100,000 - 200,000 บาท (+เงินเดือน เดือนละ 20,000 - 30,000 บาท) โดยที่ 2 ปีสุดท้ายคุณหยาด นภาลัยไม่ได้ทำงานเลย ซึ่งทางบริษัทก็จ่ายเงินเดือนให้ นี่คือ ข้อเท็จจริง ซึ่งเรียนให้สาธารณะชนทราบ ถ้าคุณคิดว่าทางเราโกงสามารถฟ้องมาได้เลย (ค่าใช้จ่ายเมื่อประมาณ 30 ปีที่แล้ว) ขอบคุณครับ
ปัจจุบัน
ปัจจุบัน พีจีเอ็ม ยังดำเนินการผลิตผลงานเพลง โดยล่าสุดได้ผลิตผลงานเพลงของวิภา จันทรกูล 2 อัลบั้ม สามารถติดตามได้ทาง
Facebook : PGM Record
เส้นเมริเดียนที่ 179 องศาตะวันตก
เส้นเมริเดียนที่ 179 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 1 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 179 องศาตะวันตกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" | 🇷🇺 ! scope="row" style="background:#b0e0e6;" | ทะเลชุกชี ! scope="row" | 🇷🇺 ! scope="row" style="background:#b0e0e6;" | ทะเลเบริง ! scope="row" style="background:#b0e0e6;" | มหาสมุทรแปซิฟิก ! scope="row" | ! scope="row" style="background:#b0e0e6;" | มหาสมุทรแปซิฟิก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
มุกหอม วงษ์เทศ
มุกหอม วงศ์เทศ นักเขียนชาวไทย เป็นบุตรสาวคนโตของสุจิตต์ วงษ์เทศและปราณี วงษ์เทศ จบการศึกษาปริญญาตรีจากคณะอักษรศาสตร์ จุฬาลงกรณ์มหาวิทยาลัย ปริญญาโทจากมหาวิทยาลัยคอร์แนล สหรัฐอเมริกา วิทยานิพนธ์ระดับปริญญาโทเรื่อง "The sound of a society and the fury of the Ivory Tower: reflections on the Ram Khamhaeng controversy" (1999) ซึ่งศึกษาข้อถกเถียงเกี่ยวกับศิลาจารึกพ่อขุนรามคำแหง ได้รับการตีพิมพ์เป็นหนังสือชื่อ "Intellectual might national Myth: A forensic investigation of the Ram Khamhaeng Controversy" โดยสำนักพิมพ์มติชน
ดอนนี ออสมอนด์
โดนัลด์ คลาร์ก ออสมอนด์ (Donald Clark Osmond) เกิดเมื่อวันที่ 9 ธันวาคม ค.ศ. 1957 ที่ออกเดน ยูทาห์ สหรัฐอเมริกา เป็นนักร้องชาวอเมริกัน นักดนตรี นักแสดง ออสมอนด์ยังเป็นพิธีกรรายการทอล์กโชว์ เกมโชว์ โปรดิวเซอร์เพแก้ไขลง นักแข่งรถ นักเขียน เขาเป็นที่รู้จักโดยเป็นสมาชิกวง ดิ ออสมอนด์ส และคู่ดูโอกับน้องสาวในวง ดอนนีแอนด์แมรี
มุกหอม วงษ์เทศ
นอกจากการใช้ภาษาที่มีเอกลักษณ์และเขียนงานเสียดสีได้อย่างเจ็บแสบ มุกหอมยังมีผลงานด้านการเขียนที่หลากหลาย อาทิ การเขียนคอลัมน์ในหนังสือพิมพ์มติชน นิตยสาร Open วารสารอ่าน รวมทั้งบทความที่เผยแพร่ในเว็บไซต์ต่างๆ ตลอดจนผลงานด้านวรรณกรรมและงานบรรณาธิการหนังสือ ผลงานต่างๆ ได้รับการรวมเล่มตีพิมพ์เป็นหนังสือ ตัวอย่างเช่น เล่นแร่แปรธาตุ (2549) ในเขาวงกต (2552) อ่านผิด (2552)
ดอนนี ออสมอนด์
นอกจากนี้เขายังได้รับชื่อเสียงจากความสำเร็จของซีรีส์วาไรตี้เรื่อง Donny & Marie ในปี พ.ศ. 2519–2522 ซึ่งออสมอนด์เป็นเจ้าภาพร่วมกับมารี ออสมอนด์ น้องสาวของเขา คู่หู Donny & Marie ยังออกซีรีส์เพลงฮิตติดอันดับท็อปเท็นและอัลบั้มทองคำ ทั้งยังเป็นพิธีกรรายการทอล์คโชว์ที่ได้รับการเสนอชื่อเข้าชิงรางวัล Daytime Emmy Award ในปี 1998–2000 เมื่อเร็วๆ นี้ Donny & Marie เกษียณจากการเป็นพนักงานต้อนรับในลาสเวกัสเป็นเวลา 11 ปีที่ Flamingo Las Vegas ในปี 2019
นอกจากนี้เขายังประสบความสำเร็จในการแข่งขันรายการเรียลลิตี้ทีวี 2 รายการ โดยชนะรายการ Dancing with the Stars ซีซั่นที่ 9 และได้รับรางวัลรองชนะเลิศรายการ The Masked Singer ซีซั่นที่ 1 นอกจากนี้เขายังเป็นเจ้าภาพรายการเกมโชว์ Pyramid ตั้งแต่ปี 2545 ถึง 2547
อ้างอิง
1957
วัดตระพังทอง
วัดตระพังทอง ตั้งอยู่ที่ถนนจรดวิถีถ่อง หมู่ที่ 3 ตำบลเมืองเก่า อำเภอเมืองสุโขทัย จังหวัดสุโขทัย สังกัดคณะสงฆ์มหานิกาย มีที่ดินตั้งวัดเนื้อที่ 44 ไร่ อาณาเขต ทิศเหนือยาว 5 เส้น 10 วา ติดต่อกับถนนจรดวิถีถ่อง ทิศใต้ยาว 3 เส้น 10 วา ติดต่อกับสวนป่ากล้วยของชาวบ้าน  ทิศตะวันออก ยาว 8 เส้น ติดต่อกับหมู่บ้านประชาชน ทิศตะวันตกยาว 8 เส้น ติดต่อกับพิพิธภัณฑสถานแห่งชาติ รามคำแหง โดยมี สค.1 เลขที่ 782 เป็นหลักฐาน
พื้นที่ตั้งวัดเป็นที่ราบลุ่ม มีสระน้ำขนาดใหญ่อยู่ที่มุมด้านตะวันตกเฉียงเหนือ และมีสระน้ำโบราณหลายสระบริเวณพื้นที่วัดตั้งอยู่ภายในกำแพงเมืองเก่า สภาพแวดล้อมเป็นหมู่บ้าน ประชาชนและมีถนนหนทางติดต่อคมนาคมสะดวก อาคารเสนาสนะต่าง ๆ มีอุโบสถกว้าง 8.30 เมตร ยาว 15 เมตร สร้าง พ.ศ. 2550 ช่อฟ้าทำเป็นหัวนาคสังคโลก ศาลาการเปรียญกว้าง 12.30 เมตร ยาว 19.23 เมตร สร้าง พ.ศ. 2499 หอสวดมนต์กว้าง 12 เมตร ยาว 21 เมตร สร้าง พ.ศ. 2526 กุฎีสงฆ์ จำนวน 7 หลัง สำหรับปูชนียวัตถุมีพระประธานในอุโบสถเรียกว่า “หลวงพ่อขาว” เป็นพระพุทธรูปปั้นปางมารวิชัย รอยพระพุทธบาทจำลองขนาดกว้าง 4 ฟุต 10 นิ้ว ยาว 6 ฟุต 8 นิ้ว  สลักบนแผ่นหินศิลาเป็นรอยพระบาทเบื้องขวาที่ขอบมีดอกจันโดยรอบ 54 ดอก  ภายในเป็นรูปชาดกต่าง ๆ ผู้สร้างคือพระมหาธรรมราชาที่ 1 เมื่อ พ.ศ. 1902 และมีเจดีย์ทรงลังกาขนาดฐานกว้าง 8 วา สูง 12 วา ศิลปะการก่อสร้างเป็นสกุลช่างสมัยสุโขทัย
วัดตระพังทองสร้างเมื่อประมาณ พ.ศ. 1826 ได้นามจากสระน้ำที่อยู่ในบริเวณวัดว่าตระพังทอง ตามประวัติศาสตร์สร้างในสมัยพ่อขุนรามคำแหงมหาราช ต่อมาสมัยพระมหาธรรมราชาลิไทได้ทำการบูรณปฏิสังขรณ์ และต่อมาประมาณ พ.ศ. 2450 พระยารณชัยชาญยุทธ (ครุฑ) ได้นำประชาชนบูรณะอุโบสถ ครั้นปี พ.ศ. 2473 พระราชประสิทธิคุณ เจ้าคณะจังหวัดสุโขทัย ได้นำรอยพระพุทธบาทที่เขาพระบาทใหญ่มาประดิษฐานไว้ที่วัดนี้ และได้จัดงานมนัสการเป็นประจำทุกปี วัดตระพังทองนับเป็นวัดชนิดได้รับพระราชทาน วิสุงคามสีมาแล้ว ตามทะเบียนวัดระบุปี พ.ศ. 1830 ไว้เป็นหลักฐาน มีพระภิกษุอยู่จำพรรษา 20 รูป สามเณร 34 รูป ทางวัดเปิดสอนปริยัติธรรมตั้งแต่ พ.ศ. 2475 เป็นต้นมา
ลำดับเจ้าอาวาส
เจ้าอาวาสที่ทราบ 10 รูป คือ
ฟาโรห์เมนเคอเร
ฟาโรห์เมนเคอเร (Menkaure) เป็นพระกษัตริย์ของอียิปต์โบราณใน ราชวงศ์ที่สี่แห่งอียิปต์ ระหว่างช่วงสมัย ราชอาณาจักรเก่าแห่งอียิปต์ มาเนทโท กล่าวว่า ฟาโรห์เมนเคอเรทรงครองราชย์ต่อจากพระราชบัลลังก์ของ ฟาโรห์บากา ตามหลักฐานทางโบราณคดีสนับสนุนว่า พระองค์สืบทอดพระราชบัลลังก์มาจาก ฟาโรห์คาเฟร
โปเกมอน เดอะมูฟวี่ ตอน เดียร์ก้า VS พาลเกีย ดาร์คไร
โปเกมอน เดอะมูฟวี่ ตอน เดียร์ก้า VS พาลเกีย ดาร์คไร เป็นภาพยนตร์โปเกมอนเดอะมูฟวี่ที่ 10 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 14 กรกฎาคม พ.ศ. 2550
เรื่องย่อ
พวกซาโตชิเดินทางมาถึงเมืองอาราโมสเพื่อที่จะเข้าร่วมการแข่งขันโปเกมอนคอนเทสต์ แต่ที่พวกเขาพบไม่ใช่แค่การแข่งขันเท่านั้น พวกเขาได้พบกับเรื่องแปลกประหลาด มิติที่เกิดการเรื่อมซ้อนกันเพราะการต่อสู้ของพารเกียและเดียร์ก้า แต่ชาวเมืองพากันเข้าใจผิดว่าเป็นผีมือการกระทำของดาร์คไร โปเกมอนที่ได้ชื่อว่าเป็นฝันร้ายของชาวเมือง พวกซาโตชิ อลิสและโทนีโอ จึงร่วมมือกันช่วยเมืองนี้ ให้รอดพ้นจากความพินาศ
การสรุปความอัตโนมัติ
การสรุปความอัตโนมัติ (automatic summarization) เป็นการสร้างข้อความฉบับย่อด้วยโปรแกรมคอมพิวเตอร์ ผลที่ได้จากกระบวนการนี้จะยังคงประเด็นที่สำคัญที่สุดของข้อความต้นฉบับอยู่
ภาวะข่าวสารล้นเกินทำให้สรุปความที่ปะติดปะต่อสอดคล้องและถูกต้องนั้นเป็นสิ่งจำเป็น ความสนใจในการสรุปความอัตโนมัตินั้นเพิ่มขึ้นตามการเข้าถึงข้อมูลที่เพิ่มขึ้น ตัวอย่างหนึ่งของการใช้งานเทคโนโลยีการสรุปความก็คือใน เสิร์ชเอนจิน อย่างเช่น กูเกิล
ระยะทางพิสูจน์รัก (ภาพยนตร์)
ระยะทางพิสูจน์รัก (The Longest Ride) เป็นภาพยนตร์อเมริกันแนวโรแมนติก-ดราม่า กำกับโดยจอร์จ ทิลล์แมน จูเนียร์ และเขียนบทโดยเครก โบราเจน ดัดแปลงจากนิยายในชื่อเดียวกันของนิโคลัส สปากส์ นำแสดงโดย บริตต์ รอเบิร์ตสัน, สกอตต์ อีสต์วุด, แจ็ก ฮัสตัน, อูน่า แชปลิน, อลัน อัลดา, เมลิสซ่า เบอนัว, โลลิต้า ดาวิโดวิช และกลอเรีย รูเบน ภาพยนตร์เรื่องนี้ออกฉายเมื่อวันที่ 10 เมษายน พ.ศ. 2558 โดยทเวนตีท์เซนจูรีฟอกซ์
เนื้อเรื่อง
ลุค (สกอตต์ อีสต์วุด) อดีตแชมป์ขี่วัวที่ต้องการคืนสู่ความยิ่งใหญ่อีกครั้ง และโซเฟีย (บริตต์ รอเบิร์ตสัน) นักศึกษาสาวที่อยากได้งานในฝันด้านศิลปะในนิวยอร์ก และเมื่อทั้งสองคนผ่านบททดสอบด้านความสัมพันธ์มาด้วยกัน แต่เมื่อความขัดแย้งเกิดขึ้นกับคู่รักคู่นี้ แต่โซเฟียกับลูคก็ผ่านพ้นไปได้ด้วยเรื่องราวในจดหมายและการบอกเล่าของไอรา (อลัน อัลดา) ชายชราผู้มีความทรงจำต่อภรรยามานานหลายสิบปี
รายพระนามพระมหากษัตริย์โปแลนด์
โปแลนด์ถูกปกครองโดยผู้ปกครองที่มีพระยศต่างกันไป ไม่ว่าจะเป็นดยุก (คริสต์ศตวรรษที่ 10-14) หรือพระมหากษัตริย์ (คริสต์ศตวรรษที่ 10-18) ในภายหลังพระราชอิสริยยศ พระมหากษัตริย์แห่งโปแลนด์ (ในภายหลังควบรวมพระราชอิสริยยศ แกรนด์ดยุกแห่งลิทัวเนียด้วย) กลายเป็นตำแหน่งที่เลือกตั้งมาโดยขุนนางและสภา โดยการคัดเลือกจะมาจากขุนนางชาวโปแลนด์-ลิทัวเนียหรือเจ้านายต่างชาติ
บทความนี้รวบรวมรายพระนามผู้ปกครองในตำแหน่ง ดยุกแห่งชนโปล ดยุกแห่งโปแลนด์ใหญ่ ดยุกแห่งโปแลนด์น้อย  เจ้าชายแห่งโปแลนด์ และ พระมหากษัตริย์แห่งโปแลนด์ ด้วย
ดยุกแห่งชนเผ่าโปลลันด์ตะวันตก (แคว้นโปแลนด์ใหญ่)
นักประวัติศาสคร์หลายคนเชื่อว่าผู้ปกครองสามพระองค์นี้อาจมีตัวตนอยู่จริง พระนามของผู้ปกครองด้านล่างนี้ได้รับการกล่าวถึงในพงศวดารโปแลนด์ที่เก่าแก่ที่สุด เกสตา ปรินซ์ซิปิคุม โปโลโนรัม (Gesta principum Polonorum) จากช่วงต้นคริสต์ศตวรรษที่ 12
ผู้อ้างสิทธิ์ในราชบัลลังก์โปแลนด์–ลิทัวเนีย (ตามรัฐธรรมนูญเครือจักรภพโปแลนด์–ลิทัวเนีย ค.ศ. 1791)
รัฐธรรมนูญเครือจักรภพโปแลนด์–ลิทัวเนีย ค.ศ. 1791 ระบุว่าหลังจากการสวรรคตของพระเจ้าสตาญิสวัฟที่ 2 เอากุสตุส ราชบัลลังก์โปแลนด์-ลิทัวเนีย จะถูกส่งต่อไปยังราชวงศ์เว็ททีน และการเลือกตั้งพระมหากษัตริย์จะถูกยกเลิก ทั้งนี้หากราชวงศ์ปัจจุปันไม่มีรัชทายาท สภาเซยม์จะมาประชุมกันและเลือกราชวงศ์ใหม่
เทพ ชุมสาย ณ อยุธยา
เทพ ชุมสาย ณ อยุธยา (เกิด 5 มกราคม พ.ศ. 2473) เป็นนักเขียนชาวไทย เขียนนวนิยายแนวลึกลับสยองขวัญและแฟนตาซี เจ้าของนามปากกา ตรี อภิรุม และ เทพเทวี และเป็นศิลปินแห่งชาติ สาขาวรรณศิลป์ ประจำปีพุทธศักราช 2562 เกิดที่อำเภอบ้านสร้าง จังหวัดปราจีนบุรี มารดามีอาชีพเป็นครู จึงชอบเขียนหนังสือมาตั้งแต่เด็ก
เทพมีนวนิยายที่สร้างชื่อเสียง เช่น แก้วขนเหล็ก, จอมเมฆินทร์ ตีพิมพ์เป็นตอนในนิตยสารบางกอก และได้รับความนิยมจนมาสร้างเป็นภาพยนตร์และละครโทรทัศน์หลายครั้ง ได้แก่
ละครโทรทัศน์
นอกจากนี้ ยังมีนวนิยายเรื่องอื่น ๆ ของเทพที่ได้รับการสร้างเป็นภาพยนตร์และละครโทรทัศน์ และได้รับความนิยมเป็นอย่างมาก เช่น ทายาทอสูร, นาคี, อนิลทิตา, เทพบุตรสุดเวหา เป็นต้น
พินิจ รัตนกุล
รองศาสตราจารย์ ดร.พินิจ รัตนกุล นักวิชาการทางชีวจริยธรรม (Bioethics) จบการศึกษาปริญญาตรี (เกียรตินิยมอันดับสอง) จากคณะอักษรศาสตร์ จุฬาลงกรณ์มหาวิทยาลัย และปริญญาเอกวิชาปรัชญาจากมหาวิทยาลัยเยล สหรัฐอเมริกา
หลังจากสอนวิชาปรัชญาที่คณะศิลปศาสตร์ มหาวิทยาลัยธรรมศาสตร์ ได้ย้ายมาก่อตั้งภาควิชามนุษยศาสตร์ ที่คณะสังคมศาสตร์และมนุษยศาสตร์ มหาวิทยาลัยมหิดล‎ และนำวิชาปรัชญาไปบูรณาการกับวิทยาศาสตร์ การแพทย์ และการพยาบาล พร้อมทั้งจัดทำหลักสูตรวิชาศาสนาเปรียบเทียบเพื่อสร้างครูอาจารย์สอนวิชาศาสนาในปริบทของศาสนาสัมพันธ์ ต่อจากนั้น ได้จัดตั้งโครงการศูนย์พัฒนาทรัพยากรมนุษย์ทางศาสนาและจริยธรรมที่บัณฑิตวิทยาลัย มหาวิทยาลัยมหิดล สมัยที่รองศาสตราจารย์ ดร.มันตรี จุลสมัย เป็นคณบดี และก่อตั้งวิทยาลัยศาสนศึกษา มหาวิทยาลัยมหิดล ในปี พ.ศ. 2542 ให้เป็นแหล่งเรียนรู้ทางศาสนาและจริยธรรม สำหรับพระสงฆ์และฆราวาส เพื่อพัฒนาตนให้มีความรู้ทั้งทางโลกและทางศาสนา พร้อมทั้งมีคุณธรรมเป็นพื้นฐานของชีวิตและการทำงาน เป็นผู้อำนวยการวิทยาลัยแห่งนี้ 3 วาระ ติดต่อกัน (19 สิงหาคม 2542 – 20 มกราคม 2554)
ปัจจุบัน พินิจ รัตนกุล เป็นที่ปรึกษาและอาจารย์พิเศษของวิทยาลัยศาสนศึกษา มหาวิทยาลัยมหิดล งานวิชาการทางปรัชญาและศาสนศึกษา มีทั้งภาษาอังกฤษและภาษาไทย เช่น ชีวิต-ความว่างและเสรีภาพ ปรัชญาแห่งความไร้เหตุผล สมาธิวิปัสสนารักษาโรคได้ ปัญญาชนถาม หลวงพ่อจรัญเฉลย งานภาษาอังกฤษในรูปตำราที่เขียนเองตลอดคือ Introduction to Bioethics และในรูปบทความวิชาการ ตีพิมพ์ในวารสารวิชาการต่างประเทศ เช่น Journal of Philosophy and Medicine Eubio Journal of Asian and International Bioethics และ Hastings Center Report นอกจากนั้นเป็นข้อเขียนรวมอยู่ในหนังสือที่ตัวเองหรือที่ผู้อื่นเป็นบรรณาธิการ เช่น เรื่อง Development, Modernization and Tradition in Southeast Asia (ed. Pinit Ratanakul) Contemporary Buddhist Ethics (ed. Damien Keown) Buddhism and Abortion (ed. Demien Keown) Cross-cultural Issues in Bioethics (ed. Heiner Roetz) A Cross-Cultural Dialogue on Health Care Ethics (ed. Harold Coward) และ Encyclopedia of Bioethics (ed. Warren Thomas Reich)
ชุดตัวอักษรอาร์มีเนีย
ชุดตัวอักษรอาร์มีเนีย ใช้เขียนภาษาอาร์มีเนีย แมสรอป มัชตอทส์ เป็นผู้ประดิษฐ์ในช่วง พ.ศ. 947–949 ต้นแบบของอักษรอาร์มีเนียมีหลายชนิด เช่น อักษรปะห์ลาวี อักษรซีเรียค และอักษรฟินิเชีย ในระหว่าง พ.ศ. 2300–2493 มีหนังสือกว่า 2,000 เล่มที่เขียนด้วยภาษาตุรกีและใช้อักษรอาร์มีเนีย และยังใช้เขียนภาษานอกกลุ่มอาร์มีเนีย เช่นภาษาตุรกีออตโตมันด้วย ชุดตัวอักษรนี้มี 2 แบบคือแบบตะวันตกและแบบตะวันออก ทั้ง 2 แบบมีรูปอักษรเหมือนกันแต่การออกเสียงต่างกัน
ยูนิโคด
อักษรอาร์มีเนียมีช่วงหลักอยู่ที่ U+0530-U+058F และมีรูปแบบอักษรรวมอีกห้าตัวที่ U+FB13-U+FB17
พลังงานการแผ่รังสี
พลังงานการแผ่รังสี (Radiant Energy) เป็นพลังงานของคลื่นแม่เหล็กไฟฟ้า คำนวณได้จากผลรวมของฟลักซ์ (flux หรือ กำลัง) ที่แผ่ออกมาเมื่อเทียบกับเวลา มีหน่วยเป็น จูล พลังงานจะถูกส่งออกมาจากแหล่งใดแหล่งหนึ่งสู่สิ่งแวดล้อมโดยรอบ อาจมองเห็นหรืออาจมองไม่เห็นได้ด้วยตาเปล่า
คำศัพท์เฉพาะทาง
คำว่า "พลังงานการแผ่รังสี" ส่วนใหญ่จะถูกใช้ในสาขาการวัดรังสี, พลังงานจากดวงอาทิตย์, การให้ความร้อนและแสงสว่าง และโทรคมนาคม การส่งกำลังงานจากที่หนึ่งไปอีกที่หนึ่งก็ถือว่าเป็นการแผ่รังสี แต่เราจะเรียกว่าเป็นคลื่นแม่เหล็กไฟฟ้า แทนที่จะเรียกว่าพลังงาน
การวิเคราะห์
เนื่องจากการแผ่รังสีของแม่เหล็กไฟฟ้า (EM) สามารถถูกนิยามได้ว่าเป็นลำแสงของโฟตอน พลังงานที่แผ่รังสีออกไป ก็สามารถมองได้ว่าพลังงานถูกพาไปกับโฟตอน หรืออีกทางหนึ่ง การแผ่รังสีของ EM สามารถถูกมองได้ว่าเป็นคลื่นแม่เหล็กไฟฟ้า ที่นำพาพลังงานในสนามแม่เหล็กไฟฟ้าของมันเอง การมองทั้งสองแบบนี้เหมือนกันและใช้แทนกันได้ในทฤษฎีสนามควอนตัม
การแผ่รังสีของ EM มีหลากหลายความถี่ แถบความถี่ของสัญญาณ EM ใดๆอาจถูกกำหนดได้ชุดเจน อย่างที่เห็นในแถบความถี่ของอะตอม หรืออาจมีแถบความถี่ที่กว้าง เหมือนการแผ่รังสีของวัตถุดำ ในภาพของโฟตอน พลังงานมี่ถูกนำพาไปในแต่ละโฟตอนมีอัตราส่วนกับความถี่ ในภาพของคลื่น พลังงานของคลื่นสีเดียวมีอัตราส่วนกับความเข้ม นี่หมายความว่าถ้าสองคลื่น EM มีความเข้มเท่ากันแต่ความถี่ต่างกับ ตัวที่มีความถี่สูงกว่าจะมีพลังงานน้อยกว่า
เมื่อคลื่น EM ตกกระทบวัตถุ พลังงานของคลื่นจะเปลี่ยนเป็นพลังงานความร้อน หรือเปลี่ยนเป็นพลังงานไฟฟ้า ถ้าเป็นเซลล์แสงอาทิตย์ คลื่น EM อาจจะสะท้อนหรือกระจาย พลังงานก็จะสะท้อนหรือกระจายเหมือนกัน
ระบบเปิด
พลังงานแผ่รังสีเป็นหนึ่งในกลไกโดยที่พลังงานสามารถเข้าไปหรือออกมาจากระบบเปิด ได้ ระบบนี้อาจเป็นสิ่งที่มนุษย์สร้างขึ้น เช่น ตัวเก็บพลังงานแสงอาทิตย์ หรือ ตัวเก็บอากาศที่มีตามธรรมชาติ ในสาขาธรณีวิทยา แก๊สในบรรยากาศส่วนมากรวมทั้งแก๊สเรือนกระจก ยอมให้พลังงานที่แผ่รังสีจากดวงอาทิตย์ที่ความยาวคลื่นสั้นผ่านทะลุลงมายังผิวโลกได้ พลังงานนี้ให้ความร้อนกับพื้นดินและมหาสมุทร พลังงานของดวงอาทิตย์ที่ถูกดูดซับไว้บางส่วนถูกสะท้อนกลับไปด้วยความยาวคลื่นที่ยาวกว่า (นำโดยคลื่นอินฟราเรด) พลังงานบางส่วนถูกดูดซับไว้โดยแก๊สเรือนกระจก พลังงานที่แผ่ออกมาจากดวงอาทิตย์ถูกสร้างขึ้นเป็นผลจากปฏิกิริยานิวเคลียร์
การนำไปประยุกต์ใช้งาน
พลังงานแผ่รังสีถูกใช้สำหรับแผ่รังสีความร้อน สามารถให้แสงสว่างกับหลอดอินฟราเรด หรือทำให้น้ำร้อน พลังงานความร้อนจะถูกส่งออกไปจากแหล่งผลิตใต้พื้น หรือหลังฝาผนังหรือบนฝ้า เพื่อให้ความอบอุ่นกับคนหรือสิ่งของที่อยู่ในห้องแทนที่จะให้ความร้อนโดยตรงด้วยอากาศร้อน วิธีนี้ อุณหภูมิของอากาศอาจต่ำกว่าการทำอาคารให้ร้อนโดยวิธีเดิม
การนำไปประยุกต์ใช้งานเหล่านี้ต้องใช้แหล่งพลังงานที่แผ่รังสีและตรวจจับสัญญาณการแผ่รังสีที่บอกลักษณะสมบัติของรังสีที่แผ่ออกมา ตัวตรวจจับพลังงานที่แผ่รังสีนี้ จะสร้างสภาวการณ์ให้ทำการเพิ่มหรือลดการแผ่รังสีโดยวิธีทางกระแสไฟฟ้าหรือวิธีอื่น เช่นการปรับเปลี่ยนแผ่นฟิล์มที่รับแสงเป็นต้น
หน่วยวัดรังสี
หน่วยเอสไอของการวัดปริมาณการแผ่คลื่นแม่เหล็กไฟฟ้า (Radiometry)
อาร์แมนโด เอสตราดา
เฮเซม อาลิ (Hazem Ali) เกิดวันที่ 20 ธันวาคม ค.ศ. 1978 เป็นผู้จัดการมวยปล้ำอาชีพชาวอเมริกัน เซ็นสัญญากับสมาคม เวิลด์เรสต์ลิงเอ็นเตอร์เทนเมนต์ (WWE) ในชื่อว่า อาร์แมนโด เอสตราดา (Armando Estrada) เป็นอดีตผู้จัดการส่วนตัวของ อูมาก้า และอดีตผู้จัดการทั่วไปของสมาคม อีซีดับเบิลยู ในปี 2011 ได้เป็นผู้จัดการส่วนตัวให้กับ ไทสัน คิด ปัจจุบันได้ลาออกจาก WWE แล้ว
ดิ ออสมอนด์ส
ดิ ออสมอนด์ส (The Osmonds) เป็นกลุ่มนักร้องพี่น้องเพลงป็อป ประสบความสำเร็จในช่วงทศวรรษ 1970 ประกอบด้วยสมาชิก อลัน ออสมอนด์,เวย์น ออสมอนด์ ,เมอร์ริลล์ ออสมอนด์ และเจย์ ออสมอนด์ ต่อมามีสมาชิกเพิ่มคือ ดอนนี ออสมอนด์ ,มารี ออสมอนด์ และจิมมี ออสมอนด์ โดยดอนนีเป็นชุดสนใจ (เหมือนในวงเดอะ แจ็กสัน ไฟฟ์ ที่มีไมเคิล แจ็กสัน) ประสบความสำเร็จอย่างมาในช่วงปี 1971-1972 จนมาหยุดอยู่ที่ปี 1974 หลังจากนั้นก็มีสมาชิกเริ่มผันตัวไปทำรายการโทรทัศน์ (ดอนนีและมารี) ส่วนสมาชิกคนอื่นไปเป็นศิลปินแนวคันทรี
ฟรังก์สวิส
ฟรังก์สวิส (อังกฤษ: Swiss franc ; ISO 4217: CHF หรือ 756) เป็นสกุลเงินและตั๋วเงินที่ใช้ชำระหนี้ได้ตามกฎหมายของประเทศสวิตเซอร์แลนด์และประเทศลิกเตนสไตน์ และมีใช้ในดินแดนบางส่วนของประเทศอิตาลีและเยอรมนี
ดิ ออสมอนด์ส
พวกเขามีเพลง "One Bad Apple" ที่ขึ้นอันดับ 1 ในชาร์ทซิงเกิลของอเมริกาเป็นเวลา 5 สัปดาห์
ฟรังก์สวิส
Swiss National Bank ซึ่งเป็นธนาคารกลางของสวิตเซอร์แลนด์ เป็นผู้ออกธนบัตรฟรังก์ ส่วนเหรียญกษาปณ์นั้น ออกโดย Swissmint โรงกษาปณ์ของสหพันธ์
ตั้งอึ๊ง
ตั้งอึ๊ง หรือรูบาบจีน อยู่ในวงศ์ Polygonaceae ภาษาจีนกลางเรียกต้าหวางหรือย่างย่งต้าหวาง  เป็นไม้ล้มลุกขนาดใหญ่ รากและเหง้าอ้วนสั้น เปลือกต้นเป็นร่องตามยาว พองตามข้อ ใบหยักเป็นแฉก ดอกช่อ ดอกย่อยออกเป็นกระจุก สีเขียวหรือขาวอมเหลือง ผลแห้ง เมล็ดล่อน เป็นพืชพื้นเมืองในจีน พบในมณฑลฝูเจี้ยน กุ้ยโจว เหอหนาน หูเป่ย์ ชานซี เสฉวน และยูนนาน ในจีนปลูกเพื่อใช้เป็นยา
พืชชนิดนี้มีการศึกษาทางคลินิกในการใช้กำจัดไวรัสเฮปาทิทิสบี ซึ่งการใช้ร่วมกับอินเตอร์เฟียรอนให้ผลที่เป็นที่พอใจ
โดม สิงห์โมฬี
โดม สิงห์โมฬี เป็นอดีตนักแสดงอาวุโสชาวไทย โด่งดังจากการรับบทสมเด็จพระพุฒาจารย์ (โต พรหมรังสี) ในภาพยนตร์เรื่องนางนาก (2542)
ประวัติและการศึกษา
โดม สิงห์โมฬี เกิดเมื่อใดไม่ปรากฏหลักฐาน แต่เกิดที่ตำบลแหลมฟ้าผ่า อำเภอพระประแดง จังหวัดสมุทรปราการ บิดาชื่อกัปตันอุ่น สิงห์โมฬี เป็นกัปตันเดินเรือทะเลบรรทุกสินค้า จบการศึกษาระดับประถมศึกษาจากโรงเรียนวุฒิศึกษา ระดับมัธยมศึกษาปีที่ 6 จากโรงเรียนประจำจังหวัดสมุทรปราการ จากนั้นจึงเดินทางเข้าจังหวัดพระนคร เพื่อมาเรียนต่อที่โรงเรียนช่างกลปทุมวัน เพราะอยากเป็นช่างเครื่องยนต์ โดยไปอาศัยอยู่ที่วัดทองนพคุณ แต่เรียนไม่จบเพราะมีปัญหาด้านการเงิน
เข้าสู่วงการ
โดมเข้าสู่วงการตั้งแต่ประมาณปี พ.ศ. 2501 จากการเป็นตัวประกอบในภาพยนตร์เรื่อง สั่งอินทรีย์ขาวถล่มกรุง สมัยเรียนช่างกลปทุมวัน ต่อมาได้รับการชักชวนจากประมาณ ปลื้มสระไชย หรือ แป้น ปลื้มสระไชย นักแสดงดาวร้ายในยุคนั้นให้ไปแสดงหนังทีวีเรื่อง ห้องสีชมพู ในปี พ.ศ. 2512 ตามด้วยเรื่อง สามตะกร้า และสี่แคว จากนั้นจึงได้แสดงภาพยนตร์เรื่องแรกคือเรื่อง อีสาวบ้านไร่ ในปี พ.ศ. 2513 ตามด้วยภาพยนตร์เรื่อง สื่อกามเทพ ในปี พ.ศ. 2514 จากนั้นจึงมีผลงานเรื่อยมาจนถึงปี พ.ศ. 2530 โดยภาพยนตร์เรื่องสุดท้ายคือเรื่อง ฆ่าปิดปาก ต่อมาในปี พ.ศ. 2542 จึงได้รับการติดต่อจากอุ๋ย-นนทรีย์ นิมิบุตร ให้กลับมาแสดงภาพยนตร์เรื่องนางนาก ในบทสมเด็จพระพุฒาจารย์ (โต พรหมรังสี) จากนั้นก็ได้กลับมารับบท สมเด็จโต อีกครั้งในเวอร์ชั่นละครในปีถัดมา ก่อนจะมีผลงานชิ้นสุดท้ายคือละครเรื่อง พระจันทร์แดง ในปี พ.ศ. 2545
พระวรสาร
พระวรสาร (โรมันคาทอลิก) หรือพระกิตติคุณ (โปรเตสแตนต์) (Gospels) เป็นหนังสือหมวดแรกในคัมภีร์ไบเบิลภาคพันธสัญญาใหม่ รู้จักในอีกนามหนึ่งว่า พระวรสารในสารบบ (Canonical gospels) เพราะเป็นพระวรสารที่ได้รับการยอมรับอย่างเป็นทางการจากคริสตจักรให้รวมในสารบบคัมภีร์ไบเบิลได้
คำว่า “gospel” มาจากภาษาอังกฤษเก่า แปลว่า “ข่าวดี” (คัมภีร์ไบเบิลฉบับภาษาไทยของชาวโปรเตสแตนต์แปลว่า "ข่าวประเสริฐ") มีนัยความหมายในคติของศาสนาคริสต์ถึง "การประกาศข่าวดี" ว่าบัดนี้ พระยาห์เวห์ได้ทรงประทานพระบุตรของพระองค์มารับสภาพมนุษย์เป็นพระเยซูแล้ว เพื่อประทานความรอดแก่มวลมนุษย์ ให้พ้นจากบาปและความทุกข์ และกลับเข้าสนิทกับพระเจ้าเช่นเดิม สู่แผ่นดินสวรรค์ ตามคำพยากรณ์ของผู้เผยพระวจนะในพันธสัญญาเดิม
พระวรสารในสารบบมีอยู่ 4 เล่ม ในคัมภีร์ภาคพันธสัญญาใหม่ที่มีเนื้อหาโดยตรงเกี่ยวกับพระเยซู บรรยายถึงกำเนิด คำเทศนา การตรึงกางเขน และการคืนพระชนม์ ทั้ง 4 เล่มถูกตั้งชื่อตามชื่อผู้ที่เชื่อกันว่าเป็นผู้เขียน โดยเขียนขึ้นเมื่อระหว่าง ค.ศ. 65 ถึง ค.ศ. 100 ได้แก่
สามเล่มแรกเรียกว่าพระวรสารสหทรรศน์ เนื่องจากมีมุมมองในชีวิตของพระคริสต์ที่คล้ายกัน ขณะที่พระวรสารนักบุญยอห์น มีแง่มุมทางเทววิทยาและจิตวิญญาณที่ต่างออกไป
พระวรสารในสารบบ
แม้ว่าจะมีการเขียนพระวรสารขึ้นหลายฉบับมาตั้งแต่ศาสนาคริสต์ยุคแรก แต่มีพระวรสารเพียง 4 ฉบับเท่านั้นที่คริสตจักรยอมรับเข้าในสารบบคัมภีร์ไบเบิลภาคพันธสัญญาใหม่ นักบุญอีเรเนอุสเป็นคนแรกที่กำหนดว่าพระวรสารในสารบบต้องมี 4 ฉบับ เขากล่าวว่าพระวรสารเป็นเสาหลักของคริสตจักร จึงต้องมี 4 ฉบับ ไม่ควรมีมากหรือน้อยไปกว่านี้ และยังสอดคล้องกับความเชื่อเรื่องสิ่งมีชีวิตสี่ชนิดที่อาศัยอยู่ใกล้พระที่นั่งของพระเจ้าตามหนังสือวิวรณ์ว่า "บริเวณรอบพระที่นั่งทั้งสองข้างนั้น มีสิ่งมีชีวิตสี่ตนที่มีตาเต็มทั้งข้างหน้าและข้างหลัง สิ่งมีชีวิตที่หนึ่งนั้นเหมือนสิงโต สิ่งมีชีวิตที่สองนั้นเหมือนโค สิ่งมีชีวิตที่สามนั้นมีหน้าเหมือนอย่างมนุษย์ และสิ่งมีชีวิตที่สี่เหมือนนกอินทรีที่บินอยู่" สิ่งมีชีวิตทั้งสี่นี้จึงกลายมาเป็นสัญลักษณ์ของพระวรสารในสารบบทั้งสี่เล่ม
ราวคริสต์ศตวรรษที่ 5 คริสตจักรโรมันคาทอลิกในสมณสมัยสมเด็จพระสันตะปาปาอินโนเซนต์ที่ 1 ได้ยอมรับพระวรสาร 4 เล่มอย่างเป็นทางการ คือ พระวรสารนักบุญมัทธิว พระวรสารนักบุญมาระโก พระวรสารนักบุญลูกา และพระวรสารนักบุญยอห์น